CELEX: 62020TN0251
Language: el
Date: 2020-05-04 00:00:00
Title: Υπόθεση T-251/20: Προσφυγή-αγωγή της 4ης Μαΐου 2020 — KG κατά Κοινοβουλίου

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/17
            
         
      Προσφυγή-αγωγή της 4ης Μαΐου 2020 — KG κατά Κοινοβουλίου
      (Υπόθεση T-251/20)
      (2020/C 247/26)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: KG (εκπρόσωποι: S. Rodrigues και A. Champetier, δικηγόροι)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Κοινοβουλίου της 4ης Φεβρουαρίου 2020 περί απορρίψεως της από 29 Νοεμβρίου 2019 διοικητικής ενστάσεώς της,
               
            
                  —
               
               
                  να ακυρώσει, εφόσον κρίνεται αναγκαίο, την απόφαση του Κοινοβουλίου της 30ής Αυγούστου 2019 περί απορρίψεως της από 4 Απριλίου 2019 αρχικής αιτήσεώς της,
               
            
                  —
               
               
                  να υποχρεώσει το καθού-εναγόμενο να της καταβάλει χρηματική ικανοποίηση για ηθική βλάβη η οποία εκτιμάται, ex æquo et bono, στο ποσό των 5 000 ευρώ,
               
            
                  —
               
               
                  να καταδικάσει το καθού-εναγόμενο στα δικαστικά έξοδα της προσφεύγουσας-ενάγουσας καθώς και στην αμοιβή του πληρεξουσίου δικηγόρου της.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής της η προσφεύγουσα-ενάγουσα προβάλλει τρεις λόγους.
      
                  1.
               
               
                  Ο πρώτος λόγος στηρίζεται σε εσφαλμένη ερμηνεία του άρθρου 20, παράγραφος 3, του Παραρτήματος XIII του Κανονισμού Υπηρεσιακής Καταστάσεως και σε παραβίαση της αρχής της συνέχειας της παροχής υπηρεσίας.
               
            
                  2.
               
               
                  Ο δεύτερος λόγος στηρίζεται σε παραβίαση των αρχών της δικαιολογημένης εμπιστοσύνης και των κεκτημένων δικαιωμάτων.
               
            
                  3.
               
               
                  Ο τρίτος λόγος στηρίζεται σε προσβολή του δικαιώματος χρηστής διοικήσεως και του καθήκοντος μέριμνας.